OzLabs/hebrew-wiki-articles huggingface dataset:
עונת 1968/1969 בליגת המשנה ההולנדית

עונת 1968/1969 בליגת המשנה ההולנדית הייתה העונה ה-13 של ליגת המשנה ההולנדית, שהיא הליגה ההולנדית השנייה.
בסיום עונה זו, הארלם וסחידאם העפילו לליגה הראשונה, וחנינגן, מועדון הכדורגל איינדהובן וR.B.C רוסנדאל נשרו לליגה השלישית.

==מבנה==
על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, 15 ששיחקו בעונה הקודמת בליגה, אליהן הצטרפו העולות מהליגה השלישית וחנינגן, פיינדאם והלמונד ספורט. ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הקבוצות במקומות 1 ו-2 העפילו לליגה הראשונה, והקבוצות במקומות 17 ו-18 נשרו לליגה השלישית, הקבוצות במקומות 15 ו-16 התמודדו בפלייאוף ירידה בעקבות שוויון נק'.

בעונה זו לא הצטרפו קבוצות מליגת העל עקב הרחבתה.

==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=#BBF3BB
| 1.||סחידאם
 ||34||21||5||8||71||44||27||47||rowspan=2 align=right|העפלה לליגת העל
|-bgcolor=#BBF3BB
|2.||הארלם
 ||34||19||8||7||51||30||21||46
|-
|3.||ויטסה ארנהם
 ||34||16||10||8||57||43||14||42
|-
|4.||קמבור
 ||34||17||7||10||50||40||10||41
|-
|5.||בלו וויט אמסטרדם
 ||34||15||7||12||51||39||12||37
|-
|6.||הלמונד ספורט
 ||34||12||13||9||42||34||8||37
|-
| 7.||פיינדאם
 ||34||15||7||12||54||55||1-||37
|-
| 8.||די אף סי
 ||34||14||7||13||41||33||8||35
|-
| 9.||דן בוס
 ||34||13||9||12||44||39||5||35
|-
| 10.||הראקלס אלמלו
 ||34||11||11||12||38||43||5-||33
|-
| 11.||ראסינג הימשטאד
 ||34||11||11||12||43||50||7-||33
|-
|12.||אלינקוויק
 ||34||10||11||13||47||49||2-||31
|-
| 13.||הולנדיה ויקטוריה
 ||34||10||11||13||34||40||6-||31
|-
| 14.||וילם II
 ||34||13||5||16||33||44||11-||31
|-style="background:#FB7888
| 15.||מועדון הכדורגל איינדהובן
 ||34||10||10||14||49||54||5-||30||rowspan=2 align=right|פלייאוף הירידה
|-style="background:#FB7888
| 16.||וולוויקרס
 ||34||9||12||13||41||47||6-||30
|-style="background:#FF8888
| 17.||וחנינגן
 ||34||9||6||19||34||52||18-||24||rowspan=2 align=right|ירידה לליגה השלישית
|-style="background:#FF8888
| 18.||R.B.C רוסנדאל
 ||34||4||4||26||20||64||44-||12
|}

===פלייאוף הירידה===
{| class="wikitable"
|+
|-
! קבוצה 1 !! תוצאה !! קבוצה 2
|-
| וולוויקרס || 1–0 || מועדון הכדורגל איינדהובן
|}

קטגוריה:עונות בליגת המשנה ההולנדית
קטגוריה:תחרויות כדורגל ב-1968
קטגוריה:תחרויות כדורגל ב-1969
מדריגות

מדריגות הוא אלבום של הזמר החסידי-אמריקאי שמילי אונגר. האלבום יצא ב-2020 והוא מכיל 14 רצועות. את האלבום הפיק נפתלי משה שניצלר.

באלבום לחנים מאת הרשי ויינברגר, נפתלי משה שניצלר, הרב שלמה קאליש, יונה ליפשיץ, פינקי ובר, ר' ישראל באדאנסקי ומעט ניגונים מחצרות חסידיות.

השירים "לך" ו"אמן" מתוך האלבום יצאו כקאבר באלבום פרויקט איקס עם ארי היל ואלי מרקוס. השיר ירא שמים זכה להצלחה רבה ולביצועי קאבר רבים בהם: מוישי שוורץ עם יוסי לקס, קולעוילם של מקהלת מלכות.

==רשימת רצועות==

==השתתפו בהקלטות==
* שמילי אונגר
* הרשי ויינברגר
* מקהלת נרננה: יעקב רוזמרין, רובי טאוב, יצחק רוגוז'ינסקי, ישראל ברגמן

==קישורים חיצוניים==
* 
* 
* 

==הערות שוליים==

קטגוריה:אלבומים חסידיים
קטגוריה:אלבומי 2020
קטגוריה:אלבומים בעברית
קטגוריה:אלבומים ביידיש
ויליאם פרנקלין-מילר

ויליאם פרנקלין מילר (באנגלית: William Franklyn-Miller; נולד ב-25 במרץ 2004)<ref name="willfm">[http://www.willfranklynmiller.com/about-us/ Informationen über William-Franklyn-Miller] auf der [http://www.willfranklynmiller.com/ eigenen Homepage] (englisch)</ref> הוא דוגמן ושחקן בריטי.

== ביוגרפיה ==
פרנקלין-מילר התגלה על ידי סוכנת דוגמנים בלונדון בשנת 2011.<ref>[https://www.dailymail.co.uk/femail/article-3748372/William-Franklyn-Miller-dubbed-world-s-handsome-boy.html Is this the world's most handsome boy?.] Daily Mail, 19. August 2016 (englisch).</ref> בלונדון הוא דגמן לראשונה עבור "Hackett' London". בשנת 2013, עבר פרנקלין-מילר עם משפחתו למלבורן, אוסטרליה.<ref name="heraldsun">[https://www.heraldsun.com.au/entertainment/confidential/melbourne-schoolboy-becomes-overnight-sensation-all-across-asia-after-photo-was-shared-95000-times/news-story/566b5bcb0ea8f1489af061d9da7401d4 Melbourne schoolboy becomes overnight sensation all across Asia after photo was shared 95,000 times.] Herald Sun (Australien), 10. Juli 2016 (englisch)</ref> הוא המשיך לדגמן שם עבור חברות אופנה ורשתות שיווק שונות. בשנת 2018 עברה משפחתו לדבלין, אירלנד.<ref name="willfm" />

== קריירה ==
פרנקלין-מילר התפרסם בעולם בשנת 2016 לאחר שתלמידת בית ספר יפנית פרסמה את אחת התמונות שלו. התמונה שותפה מאות אלפי פעמים ברשתות החברתיות.<ref name="heraldsun" />

הופעתו הראשונה של פרנקלין-מילר הייתה בשנת 2016 בסדרת הטלוויזיה האוסטרלית "ג'ק אייריש". שנה לאחר מכן הופיע בשני פרקים של סדרת הטלוויזיה "החץ" ובפרק אחד בסדרה "שכנים שכנים".

בשנת 2019 שיחק בסרט הדרמה המשפחתית, "Spring Breakaway".
באותה שנה שיחק בתפקיד חוזר בסדרת הטלוויזיה "Chicken Girls" בסרט "Intern-in-Chief" ובתפקיד חוזר בסדרת הטלוויזיה "מדיצ'י". הוא בילה כ-5 חודשים באיטליה במהלך צילומי הסדרה.

בשנת 2020 שיחק בדרמה המשפחתית "Four Kids and It".

==קישורים חיצוניים==

== הערות שוליים ==

קטגוריה:שחקנים ילדים בריטים
קטגוריה:דוגמנים בריטים
קטגוריה:שחקני קולנוע וטלוויזיה בריטים
קטגוריה:בריטים שנולדו ב-2004
מחלף כחל

מחלף כחל הוא מחלף בכביש 85 המשמש ככניסה למושב כחל, למחנה עמיעד ולמחצבות עמיעד.

== היסטוריה ==
בשנת 2012 פרסמה חברת נתיבי ישראל מכרז לביצוע פרויקט להוספת נתיב לכל כיוון נסיעה בכביש 65 ובכביש 85, כולל בניית מספר מחלפים. כביש 85 שודרג בקטע שבין הגשר מעל נחל עמוד במערב עד לצומת עמיעד עם כביש 90 בסיומו של הכביש. לכביש נוספו שני מחלפים – מחלף כחל ומחלף נחל עמוד. כמו כן, נבנה מעל הכביש גשר אקולוגי. העבודות בכביש 85 הסתיימו בחודש פברואר 2016.

== מבנה ==
המחלף נבנה בצורת מחלף יהלום (מחלף משקולת), כאשר שתי הרמפות היורדות משני כיווניו של כביש 85 נפגשות בכביש הגישה לכחל במעגלי תנועה. ממעגל התנועה הצפוני יוצאים שני כבישי גישה נוספים: למחנה עמיעד ולמחצבות עמיעד. כ־700 מטרים מזרחית לרמפה היורדת מכיוון מזרח למחלף נבנה המעבר האקולוגי מעל הכביש.

== הערות שוליים ==

קטגוריה:הגליל: צמתים ומחלפים
קטגוריה:כביש 85: צמתים ומחלפים
גביע הטוטו 2022/2023

גביע הטוטו לעונת 2022/2023 הוא התחרות ה-38 של מפעל גביע הטוטו, שהוא המפעל השלישי בחשיבותו של הכדורגל הישראלי (אחרי אליפות ליגת העל וגביע המדינה).

מכבי נתניה זכתה לראשונה בתולדותיה בגביע הטוטו, לאחר ניצחון על הפועל באר שבע במשחק הגמר בדו-קרב פנדלים.

מכבי נתניה היא הקבוצה הראשונה שזוכה בגביע הטוטו בלי להבקיע שער לאורך כל הטורניר.

== שלב הבתים ==
עשר הקבוצות שאינן משתתפות במפעלים האירופאים, חולקו לשני בתים על־פי אזור גאוגרפי.

=== בית א' ===
{| class="wikitable" style="text-align: center;"
|-
!width=185|קבוצה
!width=20|משחקים
!width=20|ניצחונות
!width=20|תיקו
!width=20|הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!width=20|העפלה
|- bgcolor=#ccffcc
|align=right|הפועל חדרה
|4||4||0||0||7||2||5+||12||
|- bgcolor="#ccccff"
|align=right|בני סכנין
|4||2||1||1||7||5||2+||7||
|- bgcolor="FEFE33"
|align=right|עירוני קריית שמונה
|4||1||2||1||4||4||0||5||
|- bgcolor="#FFFFE6"
|align=right|מכבי בני ריינה
|4||1||0||3||5||6||1-||3||
|- bgcolor="#FFFFF3"
|align=right|הפועל חיפה
|4||0||1||3||2||8||6-||1||
|}

===בית ב'===
{| class="wikitable" style="text-align: center;"
|-
!width=185|קבוצה
!width=20|משחקים
!width=20|ניצחונות
!width=20|תיקו
!width=20|הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!width=20|העפלה
|- bgcolor=#ccffcc
|align=right|הפועל תל אביב
|4||3||0||1||10||6||4+||9||
|- bgcolor="#ccccff"
|align=right|הפועל ירושלים
|4||2||0||2||4||4||0||6||
|- bgcolor="#FEFE33"
| align="right" |בית"ר ירושלים
|4||1||2||1||5||5||0||5||משחקי הדירוג 9–10
|- bgcolor="FFFFE6"
| align="right" |מ.ס. אשדוד
|4||1||1||2||5||6||1-||4||
|- bgcolor="#FFFFF3"
| align="right" |סקציה נס ציונה
|4||1||1||2||3||6||3-||4||
|}

==מסלול קבוצות אירופה ==
ארבע הקבוצות המשתתפות בתחרויות של אופ"א התחילו בשלב נפרד, וזאת כדי להקל על עליהן בכמות המשחקים. במשחק הראשון השתתפו שתי נציגות הליגה אשר נוטלות חלק בקונפרנס ליג, ואילו במשחק השני אלופת הליגה ומחזיקת הגביע התמודדו ביניהן (משחק זה היה גם משחק אלוף האלופים).

=== משחק האירופאיות ===

===אלוף האלופים===

==משחקי הדירוג==
===מקומות 13–14===

===מקומות 11–12===

===מקומות 9–10===

===מקומות 7–8===

===מקומות 5–6===

==חצי הגמר==

==גמר==

==דירוג סופי==
{| class="wikitable" style="font-size: 95%; text-align: right;"
! דירוג
! קבוצה
|- bgcolor=gold
! 20px
| מכבי נתניה
|- bgcolor=silver
! 20px
| הפועל באר שבע
|- bgcolor=CC9966
! rowspan=2 הפועל חדרה
|- bgcolor=CC9966
| הפועל תל אביב
|-
! 5
| מכבי חיפה
|-
! 6
| בני סכנין
|-
! 7
| מכבי תל אביב
|-
! 8
| הפועל ירושלים
|-
! 9
| עירוני קריית שמונה
|-
! 10
| בית"ר ירושלים
|-
! 11
| מכבי בני ריינה
|-
! 12
| מועדון ספורט אשדוד
|-
! 13
| סקציה נס ציונה
|-
! 14
| הפועל חיפה
|}

==ראו גם==
* עונת 2022/2023 בליגת העל בכדורגל
* גביע המדינה בכדורגל 2022/2023

קטגוריה:עונות בתחרויות כדורגל בישראל
קטגוריה:2023 בישראל: כדורגל
קטגוריה:תחרויות כדורגל ב-2022
קטגוריה:2022 בישראל: כדורגל
בנידיים

בנידיים (שם מדעי: Baenidae) היא משפחה נכחדת של צבים נכחדים שהתקיימו בין הקרטיקון לאאוקן שלפני 139.4 עד 40 מיליון שנה באמריקה הצפונית (באזור שסביב הים הפנימי המערבי), מה שאומר שהם שרדו את הכחדת הקרטיקון לפני 66 מיליון שנה (אף שסוגים רבים שלהם נכחדו בה). המשפחה תוארה ממספר ממצאים ב-1882 בידי החוקר האמריקאי אדוארד דרינקר קופ.

צבים אלה היו שונים מהצבים המודרניים והשתייכו לקבוצה הנכחדת Paracryptodira, אשר לא כל החוקרים רואים בהם צבים אמיתיים. הם היו בעלי שריון עבה ונמוך שדמה לזה של צבי ביצות והם היו בעלי זנב ארוך, רגליים בעלות טפרים ארוכות ושריון בעל קימור קדמי שעזר לשלוף את הצוואר חלקית. הם היו בעלי לסתות חזקות וניזונו אולי מרכיכות בעלות שריון וגם מצמחייה. ככל הנראה היו שוכני מים מתוקים שהתאימו לחיי מים ודמו אולי בהתנהגותם לצבי ביצות.

==מיון==
* Arundelemys
* Arvinachelys
* Baena
* Cedrobaena
* Chisternon
* Gamerabaena
* Hayemys
* Lakotemys
* Neurankylus
* Palatobaena
* Peckemys
* Plesiobaena
* Protobaena
* Saxochelys
* Stygiochelys
* Thescelus
* Trinitichelys

==קישורים חיצוניים==

קטגוריה:בעלי חיים שתוארו ב-1882
קטגוריה:טקסונים שתוארו בידי אדוארד דרינקר קופ
קטגוריה:צבים שחיו במזוזואיקון
קטגוריה:צבים שחיו בפלאוגן
קטגוריה:מאובני טקסונים שתוארו ב-1882
פפה הצפרדע

פֵּפֶּה הצפרדע הוא מם אינטרנט של צפרדע מואנש ירוק בעל גוף דמוי אדם. המקור של פפה הוא בקומיקס "Boy's Club" משנת 2005 מאת מאט פיורי.<ref name="4chan's Pepe"></ref> פפה הצפרדע הפך במקור למם אינטרנט במהלך שנת 2008 כאשר הפופולריות שלו גדלה בהתמדה ברחבי הפלטפורמות מייספייס, Gaia Online ו-4chan. עד 2015 פפה הצפרדע הפך לאחד מהממים הפופולריים ביותר שהיו בשימוש בפלטפורמות 4chan וטאמבלר.<ref name=":2"></ref>

פפה הצפרדע, דמות א-פוליטית במקור, הפך במהלך השנים 2015–2016 ואילך לסמל של תנועת הימין האלטרנטיבי. בעקבות כך במהלך 2016 ארגון הליגה נגד השמצה כלל את פפה הצפרדע במסד הנתונים של סמלי השנאה של הארגון, אך הארגון ציין גם כי ברוב המקרים השימוש בפפה הצפרדע לא נעשה בהקשר הקשור לשנאה כלפי קבוצות אנשים אחרות. היוצר של פפה הצפרדע מאט פיורי הביע בעבר את מורת רוחו מכך שפפה הצפרדע משמש כיום כסמל שנאה והוא אף תבע על כך ארגונים שונים.

בשנת 2019 המפגינים במחאות בהונג קונג עשו שימוש בדמותו של פפה הצפרדע בהפגנותיהם. למרות השימוש בהקשר פוליטי, השימוש בדמותו של פפה הצפרדע בהונג קונג אינו נתפס כקשור לאידאולוגיה של הימין האלטרנטיבי. פיורי בירך על כך שהמפגינים בהונג קונג עשו שימוש בדמותו של פפה הצפרדע.

פפה הצפרדע ממשיך להיות פופולרי במיוחד בפלטפורמות מדיה חברתית כמו 4chan, Twitch, Reddit ודיסקורד.

== קישורים חיצוניים ==

==הערות שוליים==

קטגוריה:תופעות אינטרנט
קטגוריה:חסרי זנב וקרפדות בדיוניים
היום האחרון של הדינוזאורים עם דייוויד אטנבורו

היום האחרון של הדינוזאורים עם דייוויד אטנבורו (באנגלית: Dinosaurs: The Final Day with David Attenborough) היא תוכנית טבע תיעודית בת 90 דקות שהופקה על ידי ה-BBC ושודרה ב-15 באפריל 2022 בערוץ BBC one בהפקת וקריינות השדרן הבריטי דייוויד אטנבורו. בארצות הברית התוכנית שודרה ב-11 במאי 2022 בשני פרקים עבור הסדרה "Nova" ושם מכונה: "Dinosaur Apocalypse".

הסדרה מציגה את היום האחרון של הקרטיקון לפני 66 מיליון שנה באמריקה הצפונית שנשלטה בידי דינוזאורים ושאר זוחלים נכחדים ומסבירה את התיאוריה להכחדת הדינוזאורים בהתבססות עדכנית על מאובנים טריים. התוכנית, אשר יצאה לצד התוכנית כוכב פרהיסטורי מציגה כמותה תמונות בידי תוכנת Computer-generated Imagery.

==התוכנית==
דייוויד אטנבורו מציג על פי מחקרי פלאונטולוגים שמתבססים על גילוי מאובנים מאזור "תניס" בתצורת הל קריק שבדקוטה הצפונית, בה התגלו שרידים רבים חדשים מסוף הקרטיקון שלפני 66 מיליון שנה וחלקם שופכים אור על ההכחדה הגדולה שקרתה אז.

בהתאם לשרידים החדשים נעשה גם שחזור של החיים בקרטיקון ב"תניס", על גדת נהר חולית סמוכה לים הפנימי המערבי נראה יונק מטאתרי מהמשפחה Pediomyidae נע בזהירות וחופר מחילות באדמה כדי להתחמק מהדינוזאורים ששולטים בעולמו, כמו הטריצרטופס שנלחם עם יריביו בנקבות, טירנוזאורוס טורפני המסוגל לאכול את צעיריו ועדרי אדמונטוזאורוס ותסקילוזאורוס רועי צמחייה. בשמיים מעופפים פטרוזאורים גדולים ממשפחת האז'דרכיים ובמים זוחלים ימיים גדולים, חדקנאים וצבים מהמשפחה בנידיים שוחים. אך כל החיים עתידים להיכחד עם פגיעת מטאור בכדור הארץ.

המחקרים מגלים שפגיעת המטאור במכתש צ'יקשולוב שבחצי האי יוקטן היה שקט יחסית עקב המרחק של "תניס" ממנו, אך אלה גרמו למגוון גדול של השפעות שנראו במאובנים, ביניהם: זיהום מהתכת טקטיט, גלי צונאמי בגובה עשרה מטרים שנגרמו מהפיצוץ הענק וגרמו לקבירת בעלי חיים רבים או לשטיפתם קדימה עד שנפצעו ואף שופדו בעצמים שוחים. כמו כן ממצאי ענבר מוכיחים נפילת פסולת גרעינית בידי המטאור ושרידי אירידיום, הנדיר בכדור הארץ אך נפוץ על אסטרואידים מוכיחים את הקשר בינו. בשעות שלאחר ההתנגשות, האטמוספירה של כדור הארץ מתחממת עד לנקודה שרק בעלי החיים הקשוחים ביותר יכולים לשרוד את הלהבות והעשן הבלתי פוסקים העוטפים את כדור הארץ ומביאים לחורף גרעיני.

ואולם בהמשך האקלים הקשה שוכך וכך מחל הפלאוקן - הראשון שבעידן הקנוזואיקון, ואז שבות צורות חיים רבות ששרדו את ההכחדה - צמחים בתחילה ואחריהם בעלי חיים רבים ביניהם מספר זוחלים כמו תנינאים, צבים שונים, לטאות ונחשים וכן היונקים ששרדו במחילות תת-קרקעיות, כאשר הדינוזאורים הגדולים נכחדו. עם זאת מחקרים חדשים מראים שמספר תרופודים הצליחו לשרוד את ההכחדה ואלו היו אבות העופות המודרניים, אשר מהווים את הדינוזאורים החיים היחידים כיום.

== קישורים חיצוניים ==
* 

קטגוריה:תוכניות תעודה של ה-BBC
קטגוריה:סרטי תעודה על בעלי חיים פרהיסטוריים
קטגוריה:דייוויד אטנבורו
שמואלי-2

שמואלי-2 הוא אלבום הבכורה של הזמר החסידי-אמריקאי שמילי אונגר. האלבום יצא ב-2016 והוא כולל 10 רצועות.

באלבום לחנים של נפתלי משה שניצלר, משה לאופר, איצי וולדנר, יוסי האניג, פינקי ובר, מרדכי ברזל ובריו חקשור ועיבוד של נפתלי משה שניצלר, משה לאופר וניר גרף.

עטיפת האלבום הופיעה ב-4 גרסאות צבע (שחור, לבן, ירוק וירוק בהיר).

בספטמבר 2016 יצא הסינגל-קליפ הראשון מתוך האלבום "רחמנא". לשיר 'אשר בחר' הוציא שמילי גרסה נוספת בדואט משותף שלו עם ישראל אדלר. לשיר "אמת" הוציא שמילי גרסת לייב מתוך ההופעה בישראל.

==רשימת רצועות==

==השתתפו בהקלטות==
* שמילי אונגר
* הרשל בריסק
* יואלי דיקמן
* מוישי קרויס
* משה רוט
* מקהלת ידידים

==קישורים חיצוניים==
* 
* 

==הערות שוליים==

קטגוריה:אלבומים חסידיים
קטגוריה:אלבומי 2016
קטגוריה:אלבומי בכורה מ-2016
קטגוריה:אלבומים ביידיש
קטגוריה:אלבומים בעברית
Heaux Tales

Heaux Tales הוא המיני-אלבום הראשון של זמרת ה-R&B האמריקאית ג'זמין סוליבן. הוצא לאור על ידי חברת התקליטים RCA ב-8 בינואר 2021. תאריך השחרור שלו אושר ב-2 בדצמבר 2020. זהו האלבום הראשון שלה מאז "Reality Show" שזכה לשבחים ב-2015. הוא כולל שיתופי פעולה עם ארי לנוקס, אנדרסון פאאק ו־H.E.R.<ref></ref> האלבום הוקלט בעיקר בביתה של סוליבן בפילדלפיה.<ref name="owens"></ref>

למרות היותו מיני אלבום, האלבום אופיין גם כ"אלבום קונספט".<ref name="owens" /><ref name="sacher"></ref> מבחינה מבנית, שישה פתיחי "ספוקן וורד" "ואחריהם שירים שמגבשים את הקונספט שלהם". הנושאים בהם נוגע האלבום כוללים פמיניזם, מיניות, אפליה מעמדית וביוש. הפרויקט זכה לשבחים נרחבים וגם זכה להצלחה מסחרית, והגיע למקום הרביעי במצעד בילבורד 200 האמריקאי, וסימן את מיקום השיא הגבוה ביותר של סוליבן במצעד.

Heaux Tales זכה בפרס אלבום השנה בשנת 2021 בפרסי ה-BET.<ref></ref> הוא זכה בתואר אלבום השנה של כתבי העת NPR, אנטרטיינמנט ויקלי, לוס אנג'לס טיימס ופיצ'פורק. האלבום זכה בפרס גראמי לאלבום ה-R&B הטוב ביותר בטקס פרסי גראמי ה-64, והסינגל שלו "Pick Up Your Feelings" היה מועמד גם לפרס גראמי לשיר ה-R&B הטוב ביותר וגם זכה בביצוע ה-R&B הטוב ביותר. הפרויקט יקודם עוד יותר על ידי The Heaux Tales Tour בשנת 2022, סיבוב ההופעות השלישי של סוליבן בארצות הברית. סוליבן הוציאה את מהדורת הדלוקס של הפרויקט, בשם Heaux Tales, Mo' Tales: The Deluxe, ב-11 בפברואר 2022.<ref></ref>

== רשימת רצועות ==

== מיקומי שיא ==

=== מצעדים שנתיים ===

== קישורים חיצוניים ==

== הערות שוליים ==

קטגוריה:מיני-אלבומים מ-2021
קטגוריה:אלבומי קונספט
קטגוריה:אלבומי היפ הופ
קטגוריה:זוכי פרס גראמי לאלבום ה-R&B הטוב ביותר
קטגוריה:מיני-אלבומי חברת RCA רקורדס
קטגוריה:זוכי פרסי ה-BET: מוזיקה: אלבום השנה
קבלת שבת (אלבום)

קבלת שבת הוא אלבום סולו של הזמר החסידי-ישראלי יעקב יהודה דסקל. האלבום מכיל חזנות לתפילת קבלת שבת והוא הופק על יד הרשל בריסק ולחיים הפקות.

האלבום יצא בשנת 2018 והוא כולל 9 רצועות.

==רשימת רצועות==

==השתתפו בהקלטות==

חברי מקהלה: יוסי ויינברגר, יעקב רוטבלט, סיני ברמץ, אברהם יהודה עקשטיין, מוטי רוטלר, יוסי לייפער, גיל ישראלוב, ישראל גולדפריינד

מקהלת הילדים שבח: מענדי שאנפלד, חיים קלמי וואלאדארסקי, יוסי גולדמינצר, דוד שמלצר, משי לונגר, פנחס קויפמן, אברמי קויפמן, מאיר חיים רוזנבלום, יצחק רוזנבלום, שמואלי גולדקלנג, משי ברוין, מענדי ברגר, יוסי איינהורן, שלמי ברוין, אברמי שוורץ, נח שוורץ, משה מרדכי זאבנער, יודי ראזנבלום, שמילי סיגעל, חיים בייער, נחום שפיצער, חנינא פאל, דודי פדר

==קישורים חיצוניים==
* 
* 
* 

קטגוריה:אלבומי 2018
קטגוריה:אלבומים בעברית
קטגוריה:אלבומים חסידיים
קטגוריה:חזנות
קטגוריה:קבלת שבת
קטגוריה:אלבומי חברת לחיים הפקות
ואיאר הדמאה

מכ"ם על שבב לתעשיית הרכב
ואיאר הדמאה בע"מ (באנגלית: Vayyar Imaging) היא חברה פרטית ישראלית המפתחת מכ"ם-על-שבב לשלל שימושים, ובהם לתעשיית הרכב ולניטור קשישים.

==היסטוריה==
החברה נוסדה בדצמבר 2011 על ידי רביב מלמד, לשעבר סגן נשיא חטיבת האלחוט באינטל ישראל, המשמש כמנכ"ל החברה, מירי רטנר, לשעבר מבריזקום, המשמשת כסמנכ"ל מחקר ופיתוח, ונפתלי חייט, לשעבר המדען הראשי של אלווריון, המשמש כ-CTO. שם החברה, Vayyar, נגזר מהמילה העברית . מטה החברה שוכן ביהוד-מונוסון.

החברה מפתחת מכ"ם-על-שבב, באמצעותו היא מייצרת תמונה תלת-ממדית של עצמים. בתחילת דרכה פיתחה החברה מוצר לאיתור סרטן השד, כתחליף לממוגרפיה, ובהמשך יישמה טכנולוגיה זו לשימושים נוספים.

ב-2016 הכריזה החברה על Walabot DIY, המאפשר "ראייה" דרך קירות, למשל לשם איתור צינורות וחוטי חשמל החבויים בתוך הקיר.

מוצר נוסף של החברה הוא Vayyar Care, מכ"ם זעיר המאפשר זיהוי נפילות של קשישים בבתיהם. בנובמבר 2021 חתמה החברה על הסכם עם החברה הסינית Haier לייצור מוצר זה, ובדצמבר 2021 הגיעה החברה להסכם עם חברת אמזון לשילוב המוצר בשירות Alexa Together של אמזון.

מוצרים של החברה לתעשיית הרכב כוללים מכשיר למניעת שכחת ילד ברכב, שבבים למניעת התנגשות, לסיוע בחניה, לבלימה אוטונומית ועוד. באוגוסט 2021 חתמה החברה על הסכם עם חברת פיאג'ו האיטלקית, לשילוב מוצריה בקטנועים מתוצרת פיאג'ו.

===גיוס הון===
ב-2012 גייסה החברה הון 12 מיליון דולר. בדצמבר 2015 גייסה החברה 22 מיליון דולר.

בדצמבר 2017 גייסה החברה 45 מיליון דולר.

בנובמבר 2019 השלימה החברה גיוס של 109 מיליון דולר.

ביוני 2022 השלימה החברה גיוס של 108 מיליון דולר, לפי שווי של יותר ממיליארד דולר והפכה לחד-קרן.

==קישורים חיצוניים==
* 

==הערות שוליים==

קטגוריה:תעשיית אלקטרוניקה בישראל
קטגוריה:יהוד-מונוסון: חברות
קטגוריה:חברות חד קרן ישראליות
קטגוריה:ישראל: חברות פרטיות
הר ריס

הר ריס (באנגלית: Mount Reece) הוא הר שפסגתו חשופה מקרח, ברמת קונדופריי, בצידו הדרומי של חצי האי טריניטי, באזור ארץ גרהאם של חצי האי האנטארקטי, שבאנטארקטיקה.

הר ריס ממוקם 7 קילומטרים ממערב לנקודת פיט;

הר ריס ממוקם 3 קילומטרים דרום-מזרחית מפסגת סקאקאוויצה.

הר ריס מהווה את הגדה הדרומית של קרחון ויקטורי.

גובהו של הר ריס 1,085 מטרים מעל פני הים, והוא הנקודה השנייה בגובהה ברמת קונדופריי.

== היסטוריה ==
=== מיפוי ההר ===

הר ריס מופה לראשונה בשנת 1945 על ידי סקר שטחי חסות איי פוקלנד (FIDS).

=== מקור השם ===

ההר נקרא על שם אלאן ריס (Alan Reece), שהיה מפקד תחנת המחקר של FIDS שבאי דספשן בשנת 1945, ושירת כמטאורולוג וכגאולוג בבסיס מפרץ התקווה בשנת 1946. ריס היה חבר במשלחת הנורווגית-בריטית-שוודית לאנטארקטיקה בין השנים 1949–1952. ריס נהרג בתאונת מטוס באזור הארקטי הקנדי, בשנת 1960.

ריס
עונת 1969/1970 בליגת המשנה ההולנדית

עונת 1969/1970 בליגת המשנה ההולנדית הייתה העונה ה-14 של ליגת המשנה ההולנדית, שהיא הליגה ההולנדית השנייה.
בסיום עונה זו, פולנדם ואקסלסיור רוטרדם העפילו לליגה הראשונה, וולוויקרס, פורטונה פלארדנינגן וראסינג הימשטאד נשרו לליגה השלישית.

==מבנה==
על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, 13 ששיחקו בעונה הקודמת בליגה, אליהן הצטרפו, היורדות מליגת העל, פורטונה סיטארד ופולנדם, והעולות מהליגה השלישית דה חראפסחאפ, פורטונה פלארדנינגן ואקסלסיור רוטרדם. ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הקבוצות במקומות 1 ו-2 העפילו לליגה הראשונה, והקבוצות במקומות 16, 17 ו-18 נשרו לליגה השלישית.

==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=#BBF3BB
| 1.||פולנדם
 ||34||19||11||4||57||22||35||49||rowspan=2 align=right|העפלה לליגת העל
|-bgcolor=#BBF3BB
|2.||אקסלסיור רוטרדם
 ||34||19||10||5||56||31||25||48
|-
|3.||בלו וויט אמסטרדם
 ||34||16||13||5||41||20||21||45
|-
|4.||אלינקוויק
 ||34||17||9||8||52||35||17||43
|-
|5.||דן בוס
 ||34||13||14||7||39||24||15||40
|-
|6.||וילם II
 ||34||15||9||10||42||37||5||39
|-
| 7.||ויטסה ארנהם
 ||34||13||6||15||54||55||1-||32
|-
| 8.||קמבור
 ||34||9||14||11||41||43||2-||32
|-
| 9.||דה חראפסחאפ
 ||34||12||8||14||49||51||2-||32
|-
| 10.||הראקלס אלמלו
 ||34||9||12||13||33||40||7-||30
|-
| 11.||הולנדיה ויקטוריה
 ||34||9||12||13||34||45||11-||30
|-
|12.||פיינדאם
 ||34||10||10||14||38||49||11-||30
|-
| 13.||הלמונד ספורט
 ||34||10||9||15||26||32||6-||29
|-
| 14.||פורטונה סיטארד
 ||34||9||11||14||39||51||12-||29
|-
| 15.||די אף סי
 ||34||8||12||14||36||45||9-||28
|-style="background:#FF8888
| 16.||וולוויקרס
 ||34||10||8||16||37||51||14-||28||rowspan=3 align=right|ירידה לליגה השלישית
|-style="background:#FF8888
| 17.||ראסינג הימשטאד
 ||34||10||6||18||35||56||21-||26
|-style="background:#FF8888
| 18.||פורטונה פלארדנינגן
 ||34||7||8||19||33||55||22-||22
|}

קטגוריה:עונות בליגת המשנה ההולנדית
קטגוריה:תחרויות כדורגל ב-1970
קטגוריה:תחרויות כדורגל ב-1969
קטגוריה:1970 בהולנד
ברוכים הבאים לבית הפנקייק

ברוכים הבאים לבית הפנקייק הוא אלבום אולפן השביעי במספר של הראפר, הכותב והמלחין לוקץ'. האלבום יצא לאור ב-2 ביוני 2022, על ידי חברת התקליטים BMusic.

האלבום כולל 12 רצועות שהופקו על ידי אורי שוחט.

באלבום מתארחים טונה, אורי שוחט, הילה חלואני, בן פרנקו וצוקוש.

שם האלבום הוא משחק מילים על השם של האלבום ברוכים הבאים לפתח תקווה של רביד פלוטניק ועל אהבתו היוצאת דופן של לוקץ למסעדת בית הפנקייק. לפני שחרורו של האלבום לוקץ' פרסם קאבר אלטרנטיבי, שדומה לקאבר של פלוטניק.

== רשימת השמעה ==

== קישורים חיצוניים ==
* [https://play.helicon.link/Welcome ברוכים הבאים לבית הפנקייק], לשמיעה במספר של שירותי מוזיקה

קטגוריה:אלבומי 2022
קטגוריה:אלבומי היפ הופ ישראליים
קטגוריה:אלבומים שהופקו על ידי אורי שוחט
קטגוריה:אלבומים בעברית
קטגוריה:אלבומי חברת הליקון ארומה מיוזיק
זנטרופה

זנטרופה (באנגלית: Zentropa) היא חברה להפקת סרטים שנוסדה ב-1992 על ידי הבמאי לארס פון טרייר והמפיק פטר ינסן. לשם החברה נבחר שמה של חברת הרכבות Zentropa מהסרט "רכבות לילה" שהיה הסרט הראשון בו שיתפו פעולה מייסדי החברה.

החברה הפיקה למעלה מ-70 סרטים והפכה להיות חברת הפקת סרטים הגדולה בסקנדינביה. החברה הקימה מרכז ליצירת סרטים בשם Filmbyen בקרבת קופנהגן. המרכז מנוצל על ידה לצילום סרטים והוא מושכר לחברות אחרות. החברה הייתה החברה המובילה של תנועת "דוגמה 95". בשנת 1998 היא הייתה חברת הפקת סרטים הממוסדת ראשונה שהחלה להפיק סרטי פורנו. הם היו בין הגורמים שהביאו ללגליזציה של סרטי פורנו בנורווגיה בשנת 2006.

בשנת 2017, בעקבות פעילותה של Me Too תשע עובדות של החברה הגישו תלונות על הטרדה מינית נגד ינסן, מייסד החברה והמנכ"ל שלה עד לשנת 2016. כתוצאה מכך הוא הורחק מאתרי החברה ומישיבות פנימיות.

בין הסרטים שהחברה הפיקה נמנים "לשבור את הגלים" (1996, זכה בפרס גרנד פרי בפסטיבל הקולנוע בקאן), "פאקינג אמאל" (1998), "רוקדת בחשכה" (2000, זכה בפרס דקל הזהב), "דוגוויל" (2003), "מנדרליי" (2005), "נימפומנית" (2013), "הגאולה" (2014), "הבית שג'ק בנה" (2018) ורבים נוספים.

בנוסף לסרטי קולנוע החברה הפיקה גם סדרות טלוויזיה דוגמת "הממלכה" וסרטי תעודה דוגמת "The Ambassador".

==קישורים חיצוניים==
* 

* [https://web.archive.org/web/20080604163439/http://www.dfi.dk/tidsskriftetfilm/55/filmproduktion.htm ראיון עם פטר ינסן, מנכ"ל זנטרופה]

==הערות שוליים==

קטגוריה:חברות להפקת סרטים
קטגוריה:חברות דניות
בוב מורס

רוברט דאנקן מורס (באנגלית: Robert Duncan Morse; נולד ב-4 בינואר 1951) הוא כדורסלן עבר אמריקאי. הוא נבחר לאחד מ-50 הכדורסלנים הגדולים בתולדות פיב"א ב-1991, ובשנת 2008 לאחד מ-50 התורמים הגדולים ליורוליג.

==קריירת מכללות==
מורס סיים את לימודיו באוניברסיטת פנסילבניה ב-1972, לאחר ששיחק כדורסל מכללות בפן קווייקרס, קבוצת הכדורסל של האוניברסיטה. הוא הוביל את הקבוצה בקליעות בכל אחת משלוש העונות, מ-1969/70 עד 1971/72, בהן מאזן הניצחונות-הפסדים של הקבוצה היה 78–6, כולל שתי הופעות ברבע גמר טורניר אליפות המכללות בכדורסל של ה-NCAA ב-1971 ו-1972. מורס נבחר להיכל התהילה חמשת הגדולים של פילדלפיה ב-1977.

==קריירת מועדונים==
יכולת הקליעה של מורס עזרה לפלקנסטרו וארזה האיטלקית לזכות בשלושה גביעי אירופה לאלופות בשנות ה-70 (, ו-) בשבע הופעות רצופות בגמר היורוליג, ולזכות בארבע אליפויות איטליה (1973, 1974, 1977, 1978). מורס היה מלך הסלים של הסרייה א' בשש עונות, וב-11 עונות ששיחק בה העמיד ממוצעים של 27.8 נקודות ו-8.9 ריבאונדים למשחק. הוא קלע 60.9% מהשדה, 85.9% מקו העונשין ו-54.5% מהשלוש.

==לאחר הפרישה==
בשנת 2007 קיבל מורס תואר שני באומנויות באיטלקית מאוניברסיטת וירג'יניה. בשנת 2009, כהוקרה על תרומתו על המגרש ומחוצה לו, הפכה מועצת העיר של וארזה את מורס לאזרח כבוד של העיר. בשנת 2016, לאחר תשע שנים של הוראת איטלקית במכללת סנט מרי באינדיאנה, פרש מורס מהוראה. הוא מתגורר בפורטלנד, אורגון.

==קישורים חיצוניים==

==הערות שוליים==

קטגוריה:בוגרי אוניברסיטת פנסילבניה
קטגוריה:בוגרי אוניברסיטת וירג'יניה
קטגוריה:כדורסלני וארזה
קטגוריה:כדורסלני פלקנסטרו רג'אנה
קטגוריה:בחירות דראפט של באפלו ברייבס
קטגוריה:כדורסלנים אמריקאים
קטגוריה:פנסילבניה: כדורסלנים
קטגוריה:ספורטאים אמריקאים באיטליה
קטגוריה:אמריקאים שנולדו ב-1951
וילהלם, דוכס וירטמברג

וילהלם פרידריך קרל פיליפ אלברט ניקולאוס אריך מריה הרצוג פון וירטמברג (נולד ב-13 באוגוסט 1994) הוא ראש בית וירטמברג ואיש עסקים גרמני. הוא יו"ר Hofkammer des Hauses Württemberg, החברה המנהלת את היערות, החוות, היקבים והשיכונים של משפחת המלוכה לשעבר של ממלכת וירטמברג.

== ביוגרפיה ==
וילהלם נולד ב-13 באוגוסט 1994 והוא בנם הבכור של פרידריך, דוכס וירטמברג ושל מריה, נסיכת ויד, בתם של אולריך, נסיך ויד ואלקה פישר. הוא הוטבל בספטמבר 1994 עם דודיו אריך, נסיך Waldburg zu Zeil und Trauchburg, והנסיך וילהלם מוויד, כסנדקיו.<ref></ref> יש לו שתי אחיות צעירות יותר, הדוכסית מארי אמלי (ילידת 1996) והדוכסית סופיה דורותיאה (ילידת 1997).<ref></ref>

ב-9 במאי 2018, אביו של וילהלם מת בתאונת דרכים בעת שנסע בדרכו הביתה לפרידריכסהאפן.<ref></ref> עם מות אביו, וילהלם הפך ליורש העצר של סבו, קרל, דוכס וירטמברג כראש בית וירטמברג.<ref></ref> ביולי 2019 הוכרז גם כי וילהלם יהיה ראש ה-Württemberg Hofkammer בעתיד, המשרדים המנהליים של העסק המשפחתי.<ref></ref>

ב-7 ביוני 2022 וילהלם ירש את מקומו כראש בית וירטמברג לאחר מותו של סבו, קרל, דוכס וירטמברג.<ref></ref>

וילהלם לא נשוי. יורש העצר לראשות הבית הוא דודו מצד אביו של וילהלם, אברהרד, נסיך וירטמברג.

==קישורים חיצוניים==

== הערות שוליים ==

קטגוריה:דוכסים גרמנים
קטגוריה:אנשי עסקים גרמנים
קטגוריה:גרמנים שנולדו ב-1994
האגודה לשימור האמזונאס

האגודה לשימור האמזונאס (באנגלית: Amazon Conservation Association; ובקיצור: ACA) הוא ארגון ללא כוונת רווח הפועל לשימור המגוון הביולוגי של אגן האמזונאס.

==הארגון==
הארגון נוסד ב-1999 על ידי האקולוגים הטרופיים אדריאן פורסיית' ואנריקה אורטיז, ופעיליו עובדים בשיתוף פעולה עם ארגונים מקומיים בפרו ובוליביה.

מטרתו העיקרית של הארגון היא לסייע בשימור על ידי ביצוע מחקרים מדעיים רלוונטיים בשטחי מחקר הנעים בין שפלת יער האמזונאס ליערות העננים ההרריים. שטחי מחקר אלו מכילים את המגוון הביולוגי הרחב והעשיר ביותר הידוע על פני כדור הארץ.

==מפעולות הארגון==
* ניטור דפוסים של כריתת יערות באגן האמזונאס ובהרי האנדים תוך שילוב תצפיות נאס"א כדי למנוע השמדת וכריתת יתר של יערות.<ref></ref><ref></ref>
* ניהול יער בר קיימא של יערות האגוז הברזילאי כדי להבטיח שלאוכלוסיות מקומיות וילידים יהיה מקור הכנסה בר-קיימא שגם יספק תמריץ לשימור יערות מקומיים. התוכנית של מציעה תמיכה טכנית המסייעת לעובדים למפות את העצים, לעצב מחדש שבילי איסוף ולהרוויח יותר על ידי לימוד טכניקות איסוף יעילות יותר.<ref></ref>
* הקמת תחנת המחקר "התחנה הביולוגית לוס אמיגוס" בשפלת יער האמזונאס במדרה דה דיוס בפרו בשנת 2000,<ref></ref> המתמקדת באירוח חוקרים, מחקרים ופרויקטים שונים וכן מהווה אתר הכשרה עבור מדענים ואנשי שימור מקומיים.
* הקמת תחנת מחקר ליד הפארק הלאומי מנו בפרו בשנת 2005, החוקרת מחזורי פחמן בקרקעות ויערות הרריים ותגובתם לשינויי אקלים, וכן מחקרים על דפוסי מגוון צמחים ובעלי חיים לאורך שיפועי האנדים בגבהים שונים.<ref></ref><ref></ref>

==קישורים חיצוניים==
* 

==הערות שוליים==

קטגוריה:ארגוני עזרה באגן האמזונאס
מריוס גריגוניס

מריוס גריגוניס (בליטאית: Marius Grigonis; נולד ב-26 באפריל 1994) הוא כדורסלן ליטאי בעמדת הקלע והסמול פורוורד בפנאתינאיקוס מליגת העל היוונית בכדורסל והיורוליג.

== קריירה מקצועית ==
גריגוניס החל את הקריירה שלו בקבוצת המילואים של ז'לגיריס קובנה בליגה הליטאית השנייה במשך ארבע עונות. ב-15 במאי 2013 הוא זומן לסגל הקבוצה הבוגרת למשחק מול ניז'ני נובגורוד בליגת ה-VTB.

בעונת 2013/14 הושאל גריגוניס מז'לגיריס לווסקה מהליגה הספרדית השנייה בכדורסל, ונבחר לחמישיית העונה של הליגה.

ב-14 באוגוסט 2014 חתם גריגוניס לשנתיים בבאסקט מנרסה מליגת ה-ACB. ב-9 באוגוסט 2016, לאחר שתי עונות במנרסה, הוא חתם בטנריפה. בעונתו היחידה בקבוצה, עונת , הוא זכה עם הקבוצה בליגת האלופות בכדורסל ונבחר ל-MVP של הפיינל פור.

ב-13 ביולי 2017 חתם גריגוניס לשלוש שנים באלבה ברלין מהבונדסליגה הגרמנית והיורוקאפ.

ב-3 ביולי 2018 חזר גריגוניס לז'לגיריס קובנה וחתם על חוזה לשלוש שנים בקבוצה בה גדל. ב-8 ביולי 2020 הוא חידש את חוזהו בקבוצה.

ב-12 ביוני 2021 חתם גריגוניס לשלוש שנים באלופת ה-VTB ומעצמת היורוליג הרוסית צסק"א מוסקבה, והעמיד במדיה ממוצעים של 8.5 נקודות, 1.9 אסיסטים ו-1.4 ריבאונדים למשחק. בפברואר 2022, עם הפלישה הרוסית לאוקראינה, הוא עזב את הקבוצה יחד עם ג'ואל בולומבוי, יוהנס וויגטמן, טורניקה שנגליה, דניאל האקט וגבריאל לונדברג.

ב-14 ביולי 2022 חתם גריגוניס לשנתיים בפנאתינאיקוס מליגת העל היוונית בכדורסל והיורוליג. ב-26 במאי זכה עימה באליפות אירופה לאחר ניצחון בגמר היורוליג 95–80 על ריאל מדריד.

== קריירה בנבחרת הלאומית ==
גריגוניס ייצג את ליטא בטורנירים עד גיל 16, עד גיל 18, עד גיל 19 ועד גיל 20, והוביל את הנבחרת לשתי מדליות כסף ומדליית ארד. בחצי גמר אליפות אירופה לנוער 2012 קלע גריגוניס את סל הניצחון מול סרביה, ונכלל בחמישיית הטורניר בו סיימה נבחרתו במקום השני. גריגוניס זומן לסגל המוקדם של נבחרת ליטא הבוגרת, שכלל 24 שחקנים, לגביע העולם בכדורסל 2014, אך לא שיחק בו לבסוף. הוא ייצג את נבחרתו בטורניר הכדורסל באולימפיאדת ריו דה ז'ניירו (2016), יורובאסקט 2017, גביע העולם בכדורסל 2019 ויורובאסקט 2022.

== קישורים חיצוניים ==

*[https://www.fiba.basketball/en/player/183013/Marius-Grigonis פרופיל], באתר פיב"א החדש

==הערות שוליים==

קטגוריה:כדורסלנים ליטאים
קטגוריה:כדורסלני צסק"א מוסקבה
קטגוריה:כדורסלני טנריפה
קטגוריה:כדורסלני ז'לגיריס קובנה
קטגוריה:כדורסלני מנרסה
קטגוריה:כדורסלני אלבה ברלין
קטגוריה:כדורסלני פנאתינאיקוס
קטגוריה:כדורסלנים באולימפיאדת ריו דה ז'ניירו (2016)
קטגוריה:ספורטאים ליטאים ברוסיה
קטגוריה:ספורטאים ליטאים בספרד
קטגוריה:ספורטאים זרים בגרמניה
קטגוריה:ספורטאים ליטאים ביוון
קטגוריה:ליטאים שנולדו ב-1994
צוות שימור האמזונאס

צוות שימור האמזונאס (באנגלית: The Amazon Conservation Team (ACT)) הוא ארגון ללא כוונת רווח הפועל לשימור המגוון הביולוגי של אגן האמזונאס.

==הארגון==
הארגון נוסד ב-1996 על ידי האתנובוטניסט מארק פלוטקין ופעילת השימור ליליאנה מדריגל.

הארגון פעיל בעיקר באזורים הצפון-מערביים, הצפון-מזרחיים והדרומיים של האמזונס. הוא פועל לקידום זכויות ילידים בבעלות וניהול קרקעות, הגדרה עצמית מול גופי הממשל עבור קהילות מקומיות באמזונאס, שמירה על יערות הגשם והגנה על המגוון הביולוגי של האזור, הגנה על מסורות רפואיות מקומיות ושמירה על זכויות קניין רוחני של קהילות בדרום אמריקה.

מטה הארגון הוא במחוז ארלינגטון, וירג'יניה, והוא מפעיל משרדי שטח בברזיל, קולומביה וסורינאם.

==הכרה==
בשנת 2002 קיבל הארגון את פרס הסביבה של התוכנית הסביבתית של האו"ם כהוקרה על הישגי השימור שלהם. בשנת 2008, הארגון קיבל את פרס סקול ליזמות חברתית מקרן סקול. בנובמבר 2010 הארגון הוכר כחתן פרסי טכנולוגיה לשנת 2010 על ידי מוזיאון הטכנולוגיה בסן חוזה, על עבודתם עם טכנולוגיה כדי לסייע למיפוי האמזונס. בשנת 2015, הארגון קיבל את פרס 'לראות עולם טוב יותר' מ-DigitalGlobe, ספקית של תמונות לוויין ברזולוציה גבוהה, צילומי אוויר ותוכן גיאו-מרחבי.

==קישורים חיצוניים==
* 

קטגוריה:ארגוני עזרה באגן האמזונאס
אאוטרייט אקשן אינטרנשיונל

אאוטרייט אקשן אינטרנשיונל (באנגלית: OutRight Action International, לעיתים מוכר כ-OutRight) הוא ארגון לא-ממשלתי שעוסק בהפרות זכויות להט"ב. הארגון מתעד אפליה והפרות זכויות אדם על בסיס נטייתם המינית, זהות המגדרית, הביטוי המגדרי, ומאפייני המין שלהם בשיתוף עם פעילים, עורכי דין, תקשורת, ארגונים לא-ממשלתיים ובעלות ברית ברמה מקומית, אזורית, לאומית ובין-לאומית. הארגון משמש כארגון מייעץ במועצה הכלכלית-חברתית של האומות המאוחדות.<ref></ref>

== היסטוריה ==
הארגון נוסד על ידי ג'ולי דורף ב-1990 בשם הוועדה הבין-לאומית לזכויות האדם של ההומוסקסואלים והלסביות (באנגלית: International Gay and Lesbian Human Rights Commission; בראשי תיבות: IGLHRC), ונרשם כארגון ללא כוונת רווח ב-7 בנובמבר 1990.<ref name="auto"></ref><ref></ref> על אף שהתמקד בתחילה בהפרות זכויות להט"ב ברוסיה, הארגון פעיל כעת בחלקים רבים של העולם, כולל אמריקה, אפריקה, המזרח התיכון ואסיה. מטה הארגון נמצא בניו יורק. משרדי החברה נמצאים גם בחוף המערבי של ארצות הברית, ספרד ומנילה.<ref></ref> לארגון יש ארכיון דיגיטלי של תיעוד זכויות להט"ב למטרות חינוך ומחקר.

מאז 1994, הארגון מעניק את פרס פליפה דה סוזה לכבוד פעיל או ארגון זכויות אדם.<ref></ref>

הארגון מעניק מדי פעם, מאז 2001, את פרס Outspoken למצטיינים מיוחדים. פרס Outspoken "מכיר בהנהגה של בעל ברית עולמי לקהילה הגאה אשר הביטוי הבוטה שלה תרמה באופן משמעותי לקידום הזכויות וההבנה של להט"בים בכל מקום".<ref></ref>

ב-19 ביולי 2010, המועצה הכלכלית-חברתית של האומות המאוחדות העניקה לארגון מעמד מייעץ. בזכות מעמד זה, הארגון יכול להשתתף בפגישות האו"ם, לתרום הצהרות ולשתף פעולה עם סוכנויות האו"ם.<ref></ref><ref></ref>

ב-2015, במלאת 25 שנה לארגון, שינה הארגון את שמו לשמו הנוכחי, כדי להפוך אותו למכיל יותר.<ref name="auto" />

== קישורים חיצוניים ==
* 

== הערות שוליים ==

קטגוריה:ארגונים לא-ממשלתיים
קטגוריה:זכויות להט"ב
אלמנט (מגזין)

Element Magazine הוא מגזין מקוון לגברים הומואים אסייתיים, המתמקד באופנה וסגנון חיים, הכולל גם אמנות, טיפוח, מוזיקה, בידור, נושאים חברתיים ותיירות. המגזין מתפרסם מדי חודש בסינגפור על ידי Epic Media.

== היסטוריה ==
המגזין תואר ככתב העת האלטרנטיבי הראשון לגברים הומואים אסייתי. המגזין הושק ומבוסס בסינגפור.<ref name="Atlantic"></ref><ref></ref><ref></ref> המגזין הוקם על ידי נואל נג והירו מיזוהרה במרץ 2013.<ref></ref> ההחלטה להשיק את המגזין בפלטפורמות דיגיטליות אפשרה למפרסמים לעקוף את הרגולציה של סינגפור על מדיה מודפסת, ולכן לא היה צורך בקבלת רישיון מדיה. המגזין משתמש באחסון אתרי אינטרנט שנמצא במקורו בארצות הברית.<ref name="Atlantic" /><ref></ref> הרשות לפיתוח מדיה אוסרת על פרסום תיאורים נורמטיביים וחיוביים של הומוסקסואלים בתקשורת המיינסטרים בסינגפור.<ref></ref> המגזין מתהדר בתפוצה דיגיטלית ממוצעת של יותר מ-30,000 עותקים מאז השקתו. המגזין גם אחראי של פרסי Asia Pink, אירוע פרסים אזורי אסייתי לפעילים להט"בים.<ref></ref><ref></ref>

המגזין מקדם ומציג לעיתים קרובות תכנים וקמפיינים הקשורים לבריאות מינית, מלבד אופנה וסגנון חיים. ב-2013, המגזין השיק קמפיין חזותי לקידום המודעות ל-HIV/איידס ביום האיידס העולמי.<ref></ref>

ב-2015–2016, המגזין דורג, על ידי Magzter , כמגזין לגברים השני הנקרא ביותר בסינגפור.

== קישורים חיצוניים ==
* 

== הערות שוליים ==

קטגוריה:עיתונים באנגלית
קטגוריה:מגזיני אופנה
קטגוריה:מגזיני גברים
קטגוריה:עיתונות להט"ב
קטגוריה:מגזינים שהוקמו בשנת 2013
משמר האמזונאס

משמר האמזונאס (באנגלית: Amazon Watch) הוא ארגון ללא כוונת רווח הפועל להגנה על יערות הגשם ולקידום זכויותיהם של עמים ילידים באגן האמזונאס.

==הארגון==
הארגון נוסד ב-1996 ומטהו באוקלנד שבקליפורניה.

מטרתו העיקרית של הארגון היא הפועל להגן על יערות הגשם ולקידום זכויותיהם של עמים ילידים באגן האמזונאס. הוא משתף פעולה עם ארגונים מקומיים וסביבתיים באקוודור, פרו, קולומביה וברזיל בקמפיינים למען זכויות אדם, אחריות תאגידית ושימור המערכות האקולוגיות של האמזונאס.

הארגון שימש כתובע במספר תביעות נגד חברות נפט וגורמים ממשלתיים באקוודור, פרו וברזיל.<ref></ref><ref></ref><ref></ref><ref></ref><ref></ref><ref></ref><ref></ref><ref></ref><ref></ref><ref></ref><ref></ref>

בשנת 2014 הקים הארגון את הארגון "Amazon Watch Sweden", על מנת להגביר את מאמצי ההסברה וגיוס התרומות באירופה.

ב-2016 פרסם הארגון דו"ח שמסיק כי יבוא נפט גולמי על ידי ארצות הברית גורם להרס יערות הגשם באמזונס ומשחרר גזי חממה משמעותיים.<ref></ref>

==קישורים חיצוניים==
* 

==הערות שוליים==

קטגוריה:ארגוני עזרה באגן האמזונאס
פליסיו מילסון

פליסיו מנדש ז'ואאו מילסון (בפורטוגזית: Felício Mendes João Milson; נולד ב-12 באוקטובר 1999 בלואנדה שבאנגולה) הוא כדורגלן אנגולי המשחק בעמדת קשר הכנף בקבוצת הכוכב האדום בלגרד מליגת העל הסרבית ובנבחרת אנגולה.

== קריירת מועדונים ==
מילסון גדל במחלקות הנוער של ריאל סמבילה, ליישואש ומאריטימו. בשנת 2019 החל לשחק בקבוצת המילואים של מאריטימו. ב-10 ביוני 2020 ערך את הופעת הבכורה שלו בקבוצה הראשונה של המועדון, בהפסד 1-0 לפורטו במסגרת המחזור ה-26 בליגת העל הפורטוגלית לעונת . בסך הכל ערך מילסון 28 הופעות ליגה והבקיע שער אחד במשך תקופתו במאריטימו.

ב-12 בפברואר 2022 חתם מילסון בניז'ני נובגורוד מליגת העל הרוסית. ב-26 בפברואר ערך את הופעת הבכורה שלו במועדון, בניצחון 1-0 על אורל במסגרת המחזור ה-19 בליגה לעונת 2021/2022. הוא ערך שבע הופעות ליגה בעונה זו.

ב-8 ביולי 2023 חתם מילסון במכבי תל אביב מליגת העל. ב-27 באוגוסט ערך את הופעת הבכורה שלו בקבוצה בניצחון 1-4 על מ.ס אשדוד במסגרת המחזור ה-1, ואף כבש שער ובישל באותו משחק. 

ב-26 ביולי 2024 חתם מילסון לארבע שנים בכוכב האדום בלגרד מליגת העל הסרבית. 

== קריירה בינלאומית ==
ב-13 באוקטובר 2020 ערך מילסון את הופעת הבכורה שלו בנבחרת אנגולה, בניצחון 3-0 על נבחרת מוזמביק במשחק ידידות.

נכלל בסגל נבחרת אנגולה לטורניר גביע אפריקה לאומות 2023 בשנת 2024.

== תארים ==

; מכבי תל אביב

* אליפות: 2023/2024
*גביע הטוטו: 2023/2024
* אלוף האלופים :2024
תארים אישיים

* השחקן הזר של העונה בליגת העל מטעם אתר ONE וארגון שחקניות ושחקני הכדורגל: 2023/2024

== קישורים חיצוניים ==

== הערות שוליים ==

קטגוריה:כדורגלנים אנגולים
קטגוריה:קשרי כדורגל אנגולים
קטגוריה:לואנדה: כדורגלנים
קטגוריה:כדורגלני מאריטימו
קטגוריה:כדורגלני ניז'ני נובגורוד
קטגוריה:כדורגלני אנקרגוג'ו
קטגוריה:כדורגלני מכבי תל אביב
קטגוריה:כדורגלני נבחרת אנגולה
קטגוריה:כדורגלני גביע אפריקה לאומות 2023
קטגוריה:כדורגלנים זרים בישראל
קטגוריה:ספורטאים זרים בפורטוגל
קטגוריה:ספורטאים זרים ברוסיה
קטגוריה:ספורטאים זרים בטורקיה
קטגוריה:אנגולים שנולדו ב-1999
אריאל שמידברג

אריאל שמידברג (נולד ב-25 בינואר 1982) הוא עיתונאי ועורך ישראלי. מכהן כמשנה לעורך הראשי וראש מערכת החדשות של אתר וואלה!. בין 2022-2023 שימש מנהל מחלקת החדשות של רשת הטלוויזיה הבינלאומית i24NEWS. קודם לכן כיהן כסגן העורך הראשי של העיתון "ישראל היום".

== ביוגרפיה ==
שמידברג, אשר נולד בארגנטינה ועלה לישראל ב-2001, עבד ב"ישראל היום" מיום השקתו ב-2007, ובמשך 15 שנים. את דרכו בעיתון התחיל כעורך חדשות, וב-2009 קודם לתפקיד ראש דסק החדשות. בשנת 2011 מונה על ידי העורך הראשי המייסד של "ישראל היום", העיתונאי עמוס רגב, למנהל מחלקת החדשות של העיתון. ב-2017, לאחר פרישתו של רגב מעריכת העיתון, מינה אותו העורך הראשי החדש, העיתונאי בועז ביסמוט, לתפקיד סגן העורך הראשי. במקביל המשיך שמידברג לכהן כמנהל מחלקת החדשות, וגם קיבל לידיו את ניהול מחלקת הדיגיטל. בתקופת כהונתו של שמידברג כמנהל זרוע הדיגיטל הושקו האתר והיישומון החדשים של העיתון. שמידברג פרש מתפקידו ב"ישראל היום" בפברואר 2022.

לאחר פרישתו מ"ישראל היום" מונה שמידברג על ידי ראש אכ"א, אלוף יניב עשור, ודובר צה"ל, תא"ל רן כוכב, לחבר בוועדה מיוחדת בצה"ל שמטרתה לבחון ולשפר את אופן מסירת הודעות על נפגעים למשפחות ולציבור. בראש הוועדה עמד תא"ל גברעם הגלילי. בין המלצות הוועדה – קידום חקיקה שתטיל אחריות פלילית למפיצי פרטי נפגעים בטרם פרסום הודעות רשמיות של צה"ל, ועדכון רשמי של דובר צה"ל למנהלי קבוצות עצמאיות של עדכוני חדשות ברשתות החברתיות (דוגמת וואטסאפ וטלגרם).

ביוני 2022 מונה למנהל מחלקת החדשות של רשת הטלוויזיה הבינלאומית i24NEWS, המשדרת מישראל לכל העולם. שמידברג היה אמון על ניהול צוותי החדשות של הרשת באנגלית, צרפתית וערבית.

ביולי 2023 החל את תפקידו כסגן העורך הראשי וראש מערכת החדשות של אתר וואלה!.<ref></ref> במרץ 2024 קודם לתפקיד משנה לעורך הראשי והמשיך לשמש במקביל ראש מערכת החדשות של האתר. 

שמידברג החל את הקריירה העיתונאית שלו באתר החדשות News1 מחלקה ראשונה אשר בבעלות העיתונאי יואב יצחק בשנת 2005, שם שימש עורך, ראש דסק חדשות, וכתב.

שמידברג, דובר ספרדית כשפת אם, מרבה להתראיין בכלי תקשורת בשפה הספרדית בעולם, ולהרצות בפני עיתונאים מחו"ל. כמי שגדל בחו"ל וראה את היחס לה זוכה מדינת ישראל בתקשורת הבינלאומית, שמידברג אמר בעבר שרואה בראיונות ובהרצאות אלה "שליחות הסברתית".

שמידברג נולד בעיר קורדובה, העיר השנייה בגודלה בארגנטינה, והתחנך בבית הספר היהודי בעיר. היה פעיל מאוד בקהילה היהודית ובמוסדותיה. היה מדריך וראש קן בתנועת הנוער הציונות "החלוץ למרחב", הפעילה בארגנטינה ובמקסיקו. את דרכו בעיתונות התחיל בתנועת הנוער, כאשר מונה בגיל 15 בלבד לעורך המגזין הקהילתי "אמת". לאורך השנים עסק רבות בחינוך בלתי פורמלי, ואף בוגר של התוכנית היוקרתית "המכון למדרכי חו"ל" להכשרת מנהיגות נוער מטעם הסוכנות היהודית (ירושלים, קריית מוריה, שנת 2000).

לשמידברג תואר ראשון בתקשורת ובמנהל ומדיניות החינוך מאוניברסיטת תל אביב.

== חיים אישיים ==
הוא בזוגיות, אב לשלושה ומתגורר ברמת גן.

== הערות שוליים ==

==קישורים חיצוניים==

קטגוריה:עיתונאים ישראלים
קטגוריה:בוגרי אוניברסיטת תל אביב
קטגוריה:ישראלים ילידי ארגנטינה
קטגוריה:עולים בשנות ה-2000
קטגוריה:סגל ישראל היום
קטגוריה:ישראלים שנולדו ב-1982
נונו דה קושטה

נונו מיגל דה קושטה ג'ויה (בפורטוגזית: Nuno Miguel da Costa Jóia; נולד ב-10 בפברואר 1991 בפראיה שבכף ורדה) הוא כדורגלן מכף ורדה המשחק בעמדת החלוץ בקבוצת קסימפאשה מליגת העל הטורקית ובנבחרת כף ורדה.

== קריירת מועדונים ==
דה קושטה החל את הקריירה המקצוענית שלו בקבוצת אובאן מהליגה החמישית בצרפת.

ב-3 באוגוסט 2015 חתם דה קושטה בוואלנסיין מליגת המשנה הצרפתית. הוא שיחק במועדון במשך שתי עונות, בהן ערך 45 הופעות ליגה והבקיע 19 שערים.

ב-3 ביולי 2017 חתם דה קושטה על חוזה לארבע עונות בשטרסבורג מליגת העל הצרפתית. ב-5 באוגוסט הוא ערך את הופעת הבכורה שלו במועדון, בהפסד 0–4 לאולימפיק ליון במסגרת המחזור הראשון בליגה לעונת 2017/2018. ב-4 בספטמבר הבקיע את שער הבכורה שלו במועדון, בהפסד 1–2 לנאנט במסגרת המחזור השביעי בליגה באותה עונה. הוא שיחק במועדון במשך שתי עונות וחצי, בהן ערך 74 הופעות ליגה והבקיע 14 שערים. בעונת זכה עם שטרסבורג בגביע הליגה הצרפתית.

ב-29 בינואר 2020 חתם דה קושטה בנוטינגהאם פורסט מהפוטבול ליג צ'מפיונשיפ. ב-11 בפברואר הוא ערך את הופעת הבכורה שלו במועדון, בהפסד 0–1 לצ'רלטון את'לטיק במסגרת המחזור ה-32 בליגה לעונת 2019/2020. עד לתום עונה זו ערך עשר הופעות ליגה במדי המועדון, ובתחילת עונת 2020/2021 ערך שתי הופעות ליגה נוספות.

ב-5 באוקטובר 2020 הושאל דה קושטה למשך עונה אחת למוסקרון מליגת העל הבלגית. ב-18 באוקטובר הוא ערך את הופעת הבכורה שלו במועדון, בהפסד 0–2 לאויפן במסגרת המחזור התשיעי בליגה לעונת . ב-22 בנובמבר הבקיע את שער הבכורה שלו במועדון, בהפסד 1–4 לראסינג גנק במסגרת המחזור ה-13 בליגה. בסך הכל ערך דה קושטה 25 הופעות ליגה במדי המועדון במשך תקופת ההשאלה, בהן הבקיע שישה שערים.

ב-31 באוגוסט 2021 הושאל דה קושטה למשך עונה אחת לקן מליגת המשנה הצרפתית. הוא ערך 24 הופעות ליגה במדי המועדון במשך תקופת ההשאלה, בהן הבקיע תשעה שערים.

ב-5 באוגוסט 2022 חתם דה קושטה באוסר לשנתיים.

== קריירה בינלאומית ==
ב-4 ביוני 2016 ערך דה קושטה את הופעת הבכורה שלו בנבחרת כף ורדה, בניצחון 1–2 על נבחרת סאו טומה ופרינסיפה במסגרת מוקדמות גביע אפריקה לאומות 2017. במשחק זה הבקיע את שער הבכורה שלו בנבחרת.

== תארים ==
;שטרסבורג
* גביע הליגה הצרפתית (1): 2018/2019

== קישורים חיצוניים ==

* 

== הערות שוליים ==

קטגוריה:כדורגלנים מכף ורדה
קטגוריה:חלוצי כדורגל מכף ורדה
קטגוריה:פראיה: כדורגלנים
קטגוריה:כדורגלני ואלנסיין
קטגוריה:כדורגלני שטרסבורג
קטגוריה:כדורגלני נוטינגהאם פורסט
קטגוריה:כדורגלני מוסקרון
קטגוריה:כדורגלני קן
קטגוריה:כדורגלני אוסר
קטגוריה:כדורגלני קסימפאשה
קטגוריה:כדורגלני נבחרת כף ורדה
קטגוריה:ספורטאים זרים בצרפת
קטגוריה:ספורטאים מכף ורדה באנגליה
קטגוריה:ספורטאים זרים בבלגיה
קטגוריה:ספורטאים זרים בטורקיה
קטגוריה:אישים מכף ורדה שנולדו ב-1991
כריסטיאן אסלאני

כריסטיאן אסלאני (באלבנית: Kristjan Asllani; נולד ב-9 במרץ 2002 באלבסן שבאלבניה) הוא כדורגלן אלבני המשחק בעמדת הקשר האחורי בקבוצת אינטר מילאנו ובנבחרת אלבניה.

== קריירת מועדונים ==
אסלאני גדל במחלקת הנוער של אמפולי. ב-13 בינואר 2021 ערך אסלאני את הופעת הבכורה שלו במועדון, בהפסד 2–3 לנאפולי במסגרת שלב שמינית הגמר של הקופה איטליה. ב-22 בספטמבר הוא ערך את הופעת הבכורה שלו בליגה, בניצחון 0–2 על קליארי במסגרת המחזור החמישי בסרייה א' לעונת 2021/2022. ב-6 במאי 2022 הוא הבקיע את שער הבכורה שלו במועדון, בהפסד 2–4 לאינטר מילאנו במסגרת המחזור ה-36 באותה עונה. בסך הכל ערך אסלאני 23 הופעות ליגה בעונה זו, בהן הבקיע שער אחד.

ב-29 ביוני הושאל אסלאני לאינטר מילאנו מהסרייה א'תמורת 10 מיליון אירו.

== קריירה בינלאומית ==
ב-26 במרץ 2022 ערך אסלאני את הופעת הבכורה שלו בנבחרת אלבניה, בהפסד 1–2 לנבחרת ספרד במשחק ידידות. נכלל בסגל נבחרת אלבניה ליורו 2024 <ref></ref>

== תארים ==

; אינטר מילאנו

* אליפות: 2023/2024

== קישורים חיצוניים ==

== הערות שוליים ==

קטגוריה:כדורגלנים אלבנים
קטגוריה:קשרי כדורגל אלבנים
קטגוריה:כדורגלני אמפולי
קטגוריה:כדורגלני אינטר מילאנו
קטגוריה:כדורגלני נבחרת אלבניה
קטגוריה:כדורגלני יורו 2024
קטגוריה:ספורטאים זרים באיטליה
קטגוריה:אלבנים שנולדו ב-2002
איהי שבת

איהי שבת הוא אלבום סולו של החזן החסידי יעקב למר. האלבום יצא בשנת 2014 והוא מכיל 11 רצועות.

על העיבוד המוזיקלי ד"ר מרדכי סובול והפקה אופיר סובול.

==רשימת רצועות==

==השתתפו בהקלטות==
* יעקב למר
* מענדי למר
* זריילי ברגר
* סיימון כהן
* אופיר סובול
* מרדכי סובול

==קישורים חיצוניים==
* 
* 

קטגוריה:חזנות
קטגוריה:אלבומי 2014
קטגוריה:אלבומים בעברית
קטגוריה:אלבומים ביידיש
קטגוריה:אלבומים חסידיים
קרב משע'רה

הקרב על כפר משע'רה התנהל בין הצבא הישראלי לכוח של הצבא הסורי במסגרת בלחימה במלחמת לבנון הראשונה, ב-10 ביוני 1982.

==רקע==
גיס 446 ביקש למוטט את המערך הסורי ולאפשר לשאר כוחות הגיס שנעו צפונה באמצעות כיבוש הכפר משע'רה שבו נערך כוח שריון קומנדו של צבא סוריה. המשימה הוטלה על "כוח יוסי", כוח מאולתר שעליו פיקד תא"ל יוסי פלד, שהורכב מגדוד השריון 77, עליו פיקד דוביק טל, וגדוד צנחנים מילואים 8150, עליו פיקד נחשון ישראלי. פלד, ועמו שני מפקדי הגדודים עלו לתצפית על הכפר. ישראלי הציע לתקוף את הכפר במקביל משני כיוונים, כאשר גדוד הטנקים יתקוף מדרום על ציר שבתון, וגדוד הצנחנים בפיקודו ינוע באיגוף רגלי מהמדרונות של ג'בל ברוך ויתקוף ממערב לעיירה. תא"ל פלד הטיל ספק ביכולת הגדוד לעמוד במאמץ, משום היותו גדוד מילואים, והמג"ד הבטיח לו כי הגדוד יכול לאתגר במקביל לתנועת הצנחנים כללה התכנית הפעלת אש ארטילרית ואש טנקים כמו גם תקיפה של כוחות השריון הסורים על ידי מסוקי דיפנדר של חיל האוויר.

== מהלך הקרב ==
הכוחות הקדישו כשעה וחצי להיערכות וללימוד חלקם במשימה ולאחר מכן החלה ההתקפה. ראשית הפעיל פלד אש ארטילרית על מטרות סוריות בכפר, כמו גם אש טנקים שחנו בעמדות שולטות. בעוד הצנחנים בפיקוד ישראלי נעים למשימתם פתחו הטנקים, בפיקוד דוביק טל, באש מעמדות שולטות, והשמידו מספר טנקים סורים. כמו כן סייעו לתקיפה מסוקי קרב דיפנדר של חיל האוויר, שפגעו גם הם בטנקים הסורים ואספו מודיעין על היערכות הכוח הסורי בכפר. גדוד הצנחנים בפיקוד המג"ד, ישראלי, הופיע בעורף הכפר. אז השמידה מחלקה מהפלוגה המסייעת של הגדוד, המצוידת בטילי M47 דרגון, מספר טנקים ונגמ"שים סורים. הופעת גדוד הצנחנים בעורף הכפר הכריעה את הקרב ומוטטה את הכוח הסורי. לאחר מכן תקף גדוד הטנקים בפיקוד טל מן החזית ואילו הצנחנים עסקו בטיהור הכפר מן הכוחות הסורים. החיילים הסורים שלא נפגעו ונהרגו נמלטו, כשהם משאירים מאחוריהם רכבים וטנקים.

== תוצאות הקרב ==
הכפר נכבש כעבור כשעה ללא נפגעים לכוח התוקף, זולת שני צנחנים שנפצעו קל. לאחר הלחימה התברר כי בכפר היו ערוכים כוח קומנדו סורי שגודלו כפלוגה ושתי מחלקות טנקים. חלק מכוח זה הושמד וחלקו נסוג מפני כוחות צה"ל. היה זה הקרב הראשון בו הופעלו טילי M47 דרגון בהצלחה כנגד שריון אויב, ובשל כך פנו נציגי צבא ארצות הברית ותחקרו את מפקד הפלוגה המסייעת ואת מפקד המחלקה שירו את הטילים והשמידו את הטנקים והנגמ"שים הסורים.
==לקריאה נוספת==
* יוסי פלד, "איש צבא" (כתבה: רונית ורדי), תל אביב: "ספרית מעריב", תשנ"ג-1993 .
==קישורים חיצוניים==
* יוסי פלד, [https://web.archive.org/web/20200222224130if_/https://web.archive.org/web/20200222224130if_/http://maarachot.idf.il/PDF/FILES/5/112225.pdf זיכרונות ולקחים ממלחמת שלום הגליל], מערכות 413, יולי 2007, עמ' 52–53.
==הערות שוליים==

קטגוריה:מבצע שלום הגליל
קטגוריה:1982 בישראל
קטגוריה:קרבות יחידות הצנחנים של צה"ל, 1974 -
כפר סיל
גלייסון ברמר

גלייסון ברמר סילבה נסימנטו (בפורטוגזית: Gleison Bremer Silva Nascimento; נולד ב-18 במרץ 1997) המכונה ברמר, הוא כדורגלן ברזילאי המשחק בעמדת הבלם ביובנטוס.

== קריירה ==
ב-2016 הושאל ברמר לסאו פאולו לשנה אחת מספורט ברזיל, בה החל לשחק בצעירותו, ובהתחלה שובץ לסגל עד גיל 20. הוא ערך את הופעת הבכורה המקצועית שלו עם המילואים ב-12 באוקטובר של אותה שנה.

במרץ 2017, עבר לאתלטיקו מיניירו. הוא ערך את הופעת הבכורה שלו בקבוצה הראשונה שלו ב-25 ביוני בניצחון 0–1 על שאפקואנסה.

=== טורינו ===
ב-10 ביולי 2018 חתם לחמש שנים בטורינו מהסרייה א'.<ref></ref>

הוא ערך את הופעת הבכורה שלו עם ב-12 באוגוסט בגביע איטליה נגד קוסנזה. ב-19 באוגוסט הוא ערך את הופעת הבכורה שלו בסרייה א' בהפסד 0–1 לרומא. ב-30 בנובמבר 2019 כבש עשר בכורה בניצחון 0–1 על גנואה.

ב-2 בפברואר 2022 האריך ברמר את חוזהו במועדון עד 2024. בתום עונת 2021/2022 זכה בתואר שחקן ההגנה של העונה בסרייה א'.<ref></ref>

=== יובנטוס ===
ב-20 ביולי 2022 חתם ביובנטוס תמורת 41 מיליון יורו. ב-15 באוגוסט ערך הופעת בכורה, בניצחון 0-3 על ססואולו. ב-11 בספטמבר כבש שער בכורה בקבוצה, בתיקו 2-2 עם סלרניטנה.

== קריירה בינלאומית ==
ב-23 בספטמבר 2022 ערך ברמר את הופעת הבכורה שלו בנבחרת ברזיל, בניצחון 3-0 על נבחרת גאנה במשחק ידידות.

נכלל בסגל נבחרת ברזיל לטורניר מונדיאל 2022.

נכלל בסגל נבחרת ברזיל לטורניר קופה אמריקה 2024.

== קישורים חיצוניים ==

==הערות שוליים==

קטגוריה:כדורגלנים ברזילאים
קטגוריה:בלמי כדורגל ברזילאים
קטגוריה:כדורגלני אתלטיקו מיניירו
קטגוריה:כדורגלני טורינו
קטגוריה:כדורגלני יובנטוס
קטגוריה:כדורגלני נבחרת ברזיל
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:ספורטאים ברזילאים באיטליה
קטגוריה:ברזילאים שנולדו ב-1997